CELEX: 32015R0537
Language: sl
Date: 2015-03-31 00:00:00
Title: Uredba Komisije (EU) 2015/537 z dne 31. marca 2015 o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe aluminijevih lakov košenilje, karminske kisline in karminov (E 120) v živilih za posebne zdravstvene namene  Besedilo velja za EGP

1.4.2015   
            
            
               SL
            
            
               Uradni list Evropske unije
            
            
               L 88/1
            
         UREDBA KOMISIJE (EU) 2015/537
   z dne 31. marca 2015
   o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe aluminijevih lakov košenilje, karminske kisline in karminov (E 120) v živilih za posebne zdravstvene namene
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 10(3) Uredbe,
   ob upoštevanju naslednjega:
   
               (1)
            
            
               Priloga II k Uredbi (ES) št. 1333/2008 določa seznam Unije aditivov za živila, odobrenih za uporabo v živilih, in pogoje njihove uporabe.
            
         
               (2)
            
            
               Seznam Unije aditivov za živila se lahko posodablja v skladu s skupnim postopkom iz člena 3(1) Uredbe (ES) št. 1331/2008 Evropskega parlamenta in Sveta (2) na pobudo Komisije ali na podlagi zahtevka.
            
         
               (3)
            
            
               Evropska agencija za varnost hrane (v nadaljnjem besedilu: Agencija) je v svojem mnenju z dne 22. maja 2008 (3) priporočila znižanje sprejemljivega tedenskega vnosa za aluminij na 1 mg/kg telesne teže/teden. Poleg tega Agencija meni, da je spremenjeni sprejemljivi tedenski vnos pri osebah, ki zaužijejo velike količine, zlasti pri otrocih, v večjem delu Unije na splošno presežen. Da bi zagotovili, da spremenjeni sprejemljivi tedenski vnos ni presežen, so bili pogoji in ravni uporabe aditivov za živila, ki vsebujejo aluminij, vključno z aluminijevimi laki, spremenjeni z Uredbo Komisije (EU) št. 380/2012 (4).
            
         
               (4)
            
            
               Uredba (EU) št. 380/2012 določa, da so aluminijevi laki, pripravljeni iz vseh barvil iz preglednice 1 dela B Priloge II k Uredbi (ES) št. 1333/2008, odobreni do 31. julija 2014. Od 1. avgusta 2014 so odobreni samo aluminijevi laki, pripravljeni iz barvil iz preglednice 3 dela A Priloge II k Uredbi (ES) št. 1333/2008 in samo v kategorijah živil, za katere so v delu E navedene priloge izrecno navedene določbe o najvišji dovoljeni vsebnosti aluminija iz lakov.
            
         
               (5)
            
            
               Zahtevek za razširitev uporabe aluminijevih lakov košenilje, karminske kisline in karminov (E 120) v živilih za posebne zdravstvene namene je bil predložen 30. oktobra 2013 in je bil dan na voljo državam članicam v skladu s členom 4 Uredbe (ES) št. 1331/2008. V zahtevku je bil podan predlog za določitev najvišje dovoljene vsebnosti aluminija iz aluminijevih lakov košenilje, karminske kisline in karminov v navedenih živilih. V zahtevku je bila predlagana razširitev uporabe za živila za posebne zdravstvene namene, ki niso namenjena dojenčkom in majhnim otrokom. Pri obravnavanju zahtevka je bila posebna pozornost posvečena morebitni izpostavljenosti aluminiju, da ne bi spodkopavali Uredbe (EU) št. 380/2012.
            
         
               (6)
            
            
               Ker je v aluminijevih lakih barvil barva netopna in ima drugačne lastnosti kot v enakovrednih barvah (zanjo so značilni npr. boljši sijaj, stabilnost pH in toplotna stabilnost, kar preprečuje bledenje barve in zaradi česar je barvni odtenek drugačen kot pri barvah), so ti primerni za nekatere posebne tehnične namene. Aluminijevi laki košenilje, karminske kisline in karminov ustrezajo tehnološki potrebi po tekočih toplotno obdelanih živilih za posebne zdravstvene namene.
            
         
               (7)
            
            
               Živila za posebne zdravstvene namene so v Direktivi Komisije 1999/21/ES (5) opredeljena kot skupina živil za posebne prehranske namene, pripravljena na poseben način ali imajo posebno sestavo, in so namenjena bolnikom, katerih stanje zahteva nadzorovano prehrano, ter se uživajo pod zdravniškim nadzorom. Namenjena so za popolno ali delno prehrano bolnikov z omejeno, okvarjeno ali moteno zmožnostjo uživanja, prebave, absorpcije, presnove ali izločanja običajnih živil ali nekaterih hranilnih snovi, ki jih ta vsebujejo, ali presnovkov, ali z drugimi zdravstveno določenimi prehranskimi potrebami, pri katerih ne moremo doseči nadzora s prehrano samo s prilagajanjem običajnih živil, z drugimi živili za posebne prehranske namene ali s kombinacijo teh dveh skupin živil.
            
         
               (8)
            
            
               Ob upoštevanju podatkov o porabi živil za posebne zdravstvene namene iz celovite podatkovne baze Agencije o porabi živil (6) in ob predpostavki, da bi živila vsebovala aluminij pri najvišji dovoljeni vsebnosti 3 mg/kg, bi izpostavljenost aluminiju prek navedenih živil ostala precej pod sprejemljivim tedenskim vnosom, ki znaša 1 mg/kg telesne teže/teden za odrasle in otroke. Glede na to, da bi bila izpostavljenost aluminiju iz drugih prehrambnih virov omejena, zlasti v primeru popolne prehrane, se ne pričakuje, da bi bil pri bolnikih, ki uživajo živila za posebne zdravstvene namene, presežen sprejemljiv tedenski vnos.
            
         
               (9)
            
            
               V skladu s členom 3(2) Uredbe (ES) št. 1331/2008 mora Komisija za posodobitev seznama Unije aditivov za živila iz Priloge II k Uredbi (ES) št. 1333/2008 zaprositi za mnenje Agencije, razen če taka posodobitev ne bo imela učinka na zdravje ljudi. Ker razširitev uporabe aluminijevih lakov košenilje, karminske kisline in karminov pomeni posodobitev navedenega seznama, ki ne vpliva na zdravje ljudi, se Komisiji ni treba posvetovati z Agencijo.
            
         
               (10)
            
            
               Zato bi bilo treba ustrezno spremeniti Prilogo II k Uredbi (ES) št. 1333/2008.
            
         
               (11)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 1333/2008 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 31. marca 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 354, 31.12.2008, str. 16.
   
      (2)  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
   
      (3)  Znanstveno mnenje Odbora za aditive za živila, arome, pomožna tehnološka sredstva in materiale za stik z živili o varnosti vnosa aluminija s hrano (EFSA Journal (2008) 754, str. 1).
   
      (4)  Uredba Komisije (EU) št. 380/2012 z dne 3. maja 2012 o spremembi Priloge II k Uredbi (ES) št. 1333/2008 Evropskega parlamenta in Sveta v zvezi s pogoji in ravnmi uporabe za aditive za živila, ki vsebujejo aluminij (UL L 119, 4.5.2012, str. 14).
   
      (5)  Direktiva Komisije 1999/21/ES z dne 25. marca 1999 o živilih za posebne zdravstvene namene (UL L 91, 7.4.1999, str. 29).
   
      (6)  http://www.efsa.europa.eu/en/datexfoodcdb/datexfooddb.htm.
   
      PRILOGA
      Del E Priloge II k Uredbi (ES) št. 1333/2008 se spremeni:
      
                  1.
               
               
                  v kategoriji živil 13.2 Živila za posebne zdravstvene namene, kot so opredeljena v Direktivi 1999/21/ES (razen proizvodov iz živilske kategorije 13.1.5), se vnos za skupino III nadomesti z naslednjim:
                  
                               
                           
                           
                              „skupina III
                           
                           
                              barvila s kombiniranimi mejnimi vrednostmi
                           
                           
                              50
                           
                           
                              (88)“
                           
                           
                               
                           
                        
            
                  2.
               
               
                  v kategoriji živil 13.2 Živila za posebne zdravstvene namene, kot so opredeljena v Direktivi 1999/21/ES (razen proizvodov iz živilske kategorije 13.1.5), se doda naslednja opomba:
                  
                               
                           
                           
                               
                           
                           
                              
                                          „(88)
                                       
                                       
                                          :
                                       
                                       
                                          Najvišja dovoljena vsebnost aluminija iz aluminijevih lakov aditivov E 120 košenilje, karminske kisline in karminov je 3 mg/kg samo v tekočih toplotno obdelanih proizvodih. Ne smejo se uporabljati nobeni drugi aluminijevi laki. Navedena dovoljena vsebnost se za namene člena 22(1)(g) Uredbe (ES) št. 1333/2008 uporablja od 1. februarja 2013.“